[{"text_idx": "#000000", "text": "La viruso nuligas esperantistajn arang\u0302ojn"}, {"text_idx": "#000001", "text": "La Monda Organizaj\u0302o pri Sano anoncis la 11-an de marto ke la nova kronviruso estas pandemia. Tio signifas ke la risko pri infektig\u0302o ig\u0302is tutmonda. Novaj krizaj reguloj en pluraj landoj havas influon ankau\u0306 al la Esperanto-movado."}, {"text_idx": "#000002", "text": "Falskolora elektronmikroskopa bildo montras kronvirusojn SARS-CoV-2 (flavaj) elirantajn tra la surfaco de atakita c\u0302elo. Foto: NIAID-RML."}, {"text_idx": "#000003", "text": "Pro la fakto, ke la infektig\u0302o povas okazi tre rapide kaj facile, pluraj landoj enkondukis specialajn regulojn kiuj ofte inkluzivas malpermeson de grupig\u0302oj kaj nuligon de amasaj eventoj. Iuj landoj \u2013 kiel Danio, Italio, Pollando kaj Ukrainio \u2013 fermis siajn landlimojn por malrapidigi la disvastig\u0302on de la viruso, kiu estas aparte dang\u0302era por maljunuloj kaj personoj kun malforta imuneco."}, {"text_idx": "#000004", "text": "Lau\u0306 diversaj taksoj en iuj landoj eble ec\u0302 plimulto de la log\u0302antoj infektig\u0302os de la viruso, kiu havas la sciencan nomon SARS-CoV-2. Multaj personoj travivos tion kun mildaj simptomoj, sed aliaj bezonos urg\u0302an helpon. Pro la rapida disvastig\u0302o de la viruso estas entreprenataj preventaj rimedoj, c\u0302ar la kapacito de la sanservoj estas limigita kaj oni strebas ke ne c\u0302iuj tuj infektig\u0302u samtempe, c\u0302ar tiel estus malfacile helpi al c\u0302iuj."}, {"text_idx": "#000012", "text": "\u2013 La asocia decido nuligi la Malferman Tagon estas g\u0302usta, prudenta kaj ne-revokebla. Se ni eraras pro troa zorgemo, estu tiel, tio vere ne g\u0302enas nin. Ni konsilas al c\u0302iuj pasiaj kritikantoj direkti siajn atakojn al tiu g\u0302enega kaj malbonac\u0302a Covid-19! Kun tiom da pasio kaj flamemo, vi tutcerte povus disigi g\u0302in en nenion."}, {"text_idx": "#000015", "text": "Ankau\u0306 la 105-a Universala Kongreso en Montrealo vekis zorgojn. G\u0302uste nun Kebekio malpermesas eventojn kun pli ol 250 partoprenantoj, sed la estraro de UEA esperas, ke la epidemio estingig\u0302os antau\u0306 la kongreso kaj ke g\u0302i povos okazi sen perturboj."}, {"text_idx": "#000017", "text": "La plej efika maniero protekti sin kontrau\u0306 la viruso estas eviti rektan kontakton kun aliaj homoj kaj se tio okazas, teni distancon de almenau\u0306 unu metro. Tre grava estas higieno, tial estas rekomendate regule lavi la manojn kaj lau\u0306eble ankau\u0306 desinfekti ilin."}, {"text_idx": "#000023", "text": "Jes! Ke silentu cxiamaj kritikantoj, tiuj \"misciascxion\"! Estas tempo protekti sin kaj cxefe protekti la aliulojn."}, {"text_idx": "#000024", "text": "Mi neniel vidas kiel \u201dkoronviruso\u201d povas esti g\u0302usta, c\u0302ar la radiko koron/ ne ekzistas. Ec\u0302 \u201dkoronaviruso\u201d s\u0302ajnas al mi pli g\u0302usta se oni konsideras g\u0302in kiel rektan prenon el kiel la koncepto estas internacie nomata."}, {"text_idx": "#000031", "text": "Oni ja parolas pri la \"hispana gripo\" (en PIV c\u0302e \"hispana\"), do kial ne la \"c\u0302ina viruso\"? Tio simple indikas kie la viruso unue aperis."}, {"text_idx": "#000032", "text": "La hispana gripo ne estis aparte grava en Hispanio, sed en neu\u0306trala Hispanio, oni povis libere paroli pri la gripo, dum la militantaj s\u0302tatoj silentis pri g\u0302i. Kontraste, la c\u0302ina viruso ja aperis en C\u0302inio."}, {"text_idx": "#000033", "text": "Kiam la tuta mondo parolas pri koronviruso de Covid-19, nomi g\u0302in c\u0302ina viruso same kiel faris D. Trump ja havas politikan signifon.\nLa bufonaro ludas abomenan rolon, kaj ne plu amuzas iun ajn.."}, {"text_idx": "#000035", "text": "Jen interesa anglalingva filmeto pri la temo, kiu klarigas kial oni ne nomu malsanojn lau\u0306 homoj au\u0306 regionoj: "}, {"text_idx": "#000040", "text": "En la Internacia Kalendaro ni informas pri nuligoj de c\u0302iuj arang\u0302oj, pri kiuj ni scias. \u2013 "}]